Thinobiini

**Thinobiini** er en gruppe av biller som hører til familien kortvinger (Staphylinidae). De kan som oftest kjennes igjen på slank kroppsform med et stort, flatt hode med små fasettøyne, og at kroppen er dekket av grove punktgroper.

## Utseende
Små biller (de fleste artene 1 – 4&nbsp;mm), vanligvis slanke og parallellsidige. **Hodet** er ganske stort, sett ovenfra mer eller mindre firkantet, og flatt. Fasettøynene er vanligvis ganske små. Pannen er som oftest grovt punktert og har ofte fremoverrettede horn eller andre utvekster, for eksempel en hylle over antennefestene. Kjevene (mandiblene) er påfallende store hos noen grupper. Antennene er vanligvis korte og kraftige, men uten tydelig avsatt kølle. **Brystskjoldet** (pronotum) er grovt punktert og har ofte én eller flere lengdefurer i midten. Sidekantene er tydelig avsatte og ofte med små tenner ("sagtakkede"). **Dekkvingene** er ofte kortere enn brystskjoldet, kraftig punkterte. **Bakkroppen** har tydelig avsatte sidekanter. **Beina** er korte og forholdsvis kraftige. Hos en del arter har leggene (tibiae) kraftige pigger. Føttene har hos de fleste artene bare to ledd.

## Levevis
Disse små og smale artene finnes ofte under barken på døde trær.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[tannkortvinger]], [[Oxytelinae]]** Fleming, 1821
****** Gruppen **Thinobiini** J.Sahlberg, 1876
******* Slekten  *[[Aploderus]]* Stephens, 1833 - i Norge:
******** ***[[Aploderus caelatus]]*** (Gravenhorst, 1802)
******* Slekten *[[Blediotrogus]]* Sharp, 1900
******* Slekten *[[Carpaliaceus]]* Gildenkov, 2000
******* Slekten ***[[Carpelimus]]*** Samouelle, 1819  – 13 arter i Norge
******* Slekten *[[Crassodemus]]* Herman, 1968
******* Slekten *[[Mendaxinus]]* Gildenkov, 2004
******* Slekten *[[Mimopaederus]]* Cameron, 1936
******* Slekten *[[Neoxus]]* Herman, 1970
******* Slekten ***[[Ochthephilus]]*** Mulsant & Rey, 1856  – to arter i Norge
******* Slekten *[[Paracarpalimus]]* Scheerpeltz, 1937
******* Slekten *[[Paraploderus]]* Herman, 1970 
******* Slekten *[[Pareiobledius]]* Bernhauer, 1934
******* Slekten *[[Parosus]]* Sharp, 1887
******* Slekten *[[Phaenoctavius]]* Pace, 1986
******* Slekten †*[[Prajna]]* Lü, Cai & Huang, 2017 (fossil)
******* Slekten *[[Sartallus]]* Sharp, 1871 
******* Slekten *[[Sciotrogus]]* Sharp, 1887
******* Slekten *[[Teropalpus]]* Solier, 1849
******* Slekten ***[[Thinobius]]*** Kiesenwetter, 1844  – seks arter i Norge
******* Slekten *[[Thinodromus]]* Kraatz, 1858 - i Norge: 
******** ***[[Thinodromus arcuatus]]*** (Mulsant & Rey, 1879)
******* Slekten *[[Trigonobregma]]* Scheerpeltz, 1944
******* Slekten *[[Trogactus]]* Sharp, 1887
******* Slekten *[[Typhlopinus]]* Coiffait, 1967
******* Slekten *[[Xerophygus]]* Kraatz, 1859

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* Bilder av noen arter: Oxytelinae - Atlas of rove beetles (Staphylinidae) of Russia and adjacent countries.